armvectores/hy_wikipedia_2023 huggingface dataset:
Սուլեյմանովո (գյուղ, Ուչալինսկի շրջան)

Անվան այլ կիրառումների համար տե՛ս՝ ՍուլեյմանովոՍուլեյմանովո (ռուս.՝ Сулейманово, բաշկիրերեն՝ Һөләймән), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 233 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գնեյս

Գնեյս (գերմ.՝ Gneis) (գղձաքար), խոշորահատիկ, ընդհատ թելիկային կառուցվածքով փոխակերպային ապար՝ կազմված դաշտային սպաթ, քիչ քանակով՝ քվարց, փայլար կամ երկաթ-մագնեզիումային սիլիկատ միներալներից։ Առաջանում է հրային ու նստվածքային ապարների փոխակերպումից։ Տարածված է մինչքեմբրի բյուրեղային զանգվածներում։ ՀՀ Ծաղկունյաց, Հախումի, Ամասիայի և Երանոսի փոխակերպային լեռնազանգվածներում հայտնի են նռնաքար-երկփայլարային, քվարց-մուսկովիտ-բիոտիտային գնեյսներ ու գրանիտագնեյսներ։ Օգտագործվում է շինարարության մեջ։
Լևոն I (Աբխազիայի արքա)

Անվան այլ կիրառումների համար տե՛ս՝ Լևոն I (այլ կիրառումներ)Լևոն I (վրաց.՝ ლეონ I), Աբխազիայի իշխան (էրիսթավի) 745-767 թվականներին, Կոստանդին II-ի եղբայրը։ Եղել է Բյուզանդիայի կայսեր վասալը։ Աբխազական արքաների դիվանում նա նշվում է որպես 8-րդ դարի առաջին կեսի իշխան։
Լևոն I-ի կառավարման տարիներին աբխազները համառ պայքար են մղել արաբ նվաճողների դեմ, և դիվանագիտական հարաբերություններ հաստատել Իբերիայի և Կախեթի իշխանությունների հետ։ Լևոնը օգնության խնդրանքով դիմում է Բյուզանդիայի Լևոն III Իսավրացի կայսրին՝ Օմայյան խալիֆայության դեմ պայքարելու համար։ Կայսրը համաձայնում է, բայց փոխարենը պահանջում ճանաչել իր գերիշխանությունը։ Լևոն I-ի իշխանությունը տարածվելու էր ոչ միայն Աբխազիայի, այլև շրջակա գավառների վրա։ Կախեթի իշխան Արչիլը իր եղբոր դստեր Գուրանդուխտին կնության է տալիս Լևոն իշխանին։
735 թվականի արաբական արշավանքից հետո Աբխազիան ավերածությունների է ենթարկվում։ Վրաց-աբխազական միացյալ բանակը կարողանում է հակահարված տալ արաբներին։
Լևոն I-ի իշխանության տարիները հզորացման ժամանակաշրջան էին երկրի համար։ Բացի քաղաքական կայունությունից, Աբխազիայում և Արևելյան Վրաստանում վերջնականապես ամրապնդվում է ուղղափառ քրիստոնեությունը։


== Ծանոթագրություններ ==
Ախոռկներ

Ախոռկներ, գյուղ Արևմտյան Հայաստանում, Վանի վիլայեթի Վանի գավառում։
1850-ական թթ. ուներ 19 տուն՝ շուրջ 100 հայ բնակիչ, իսկ XX դարի սկզբին՝ մոտ 200 բնակիչ, որոնք հիմնականում զբաղվում էին այգեգործությամբ ու երկրագործությամբ։ Գյուղն ուներ եկեղեցի (Ս. Հովհաննես) և վարժարան։ Ախոռկները հայաթափ է եղել առաջին համաշխարհային պատերազմի տարիներին։
Սուրբ Սարգիս վանք (Ռամիս)

Անվան այլ կիրառումների համար տե՛ս՝ Սուրբ Սարգիս վանք (այլ կիրառումներ)Սուրբ Սարգիս վանք, Հայ առաքելական եկեղեցու տաճար Նախիջևանի Ռամիս գյուղից 4-4,5 կմ հարավ, Ցղնայի ուղղությամբ, ձորալանջին։ 1980-ականների դրությամբ վանքը կիսականգուն էր, քանդված էր համալրի ամբողջ ծածկը, որմերի վերին մասերը։


== Ճարտարապետություն ==
Հորինվածքը՝ միանավ դահլիճ է։ Կառուցվել է սրբատաշ և կիսամշակ քարից։ 17-րդ և 19-րդ դարերի ընթացքում վերանորոգվել է։ Մուտքը գտնվում է հյուսիսային ճակատում։ Աբսիդը կիսաշրջանաձև է։ Հյուսիսային ճակատին կան արձանագրություններ։ Շրջակայքում նկատվում է ավերված մի շինության հետքեր։


== Ծանոթագրություններ ==
Ջոն Քերի

Ջոն Ֆորբս Քերի (անգլ.՝ John Forbes Kerry, ծնվ. դեկտեմբերի 11, 1943(1943-12-11)[…], Ավրորա), ամերիկացի քաղաքական գործիչ ԱՄՆ պետքարտուղար։ Նա եղել է Միացյալ Նահանգների Սենատի անդամ, Միջազգային հարաբերությունների կոմիտեի նախագահ։ Քերին եղել է ԱՄՆ նախագահի թեկնածու Դեմոկրատական կուսակցությունից 2004 թվականի նախագահական ընտրություններում, որի ժամանակ պարտվել է Ջորջ Ու. Բուշին։
Քերին ծնվել է Կոլորադո նահանգի Օրորա քաղաքում և սովորել է Մասաչուսեթսի և Նյու Հեմփշիր գիշերօթիկ դպրոցներում։ Նա ավարտել է Եյլի համալսարանը 1966 թվականին քաղաքագետի որակավորմամբ։ Քերին 1966 թվականին ընդգրկվել է ռամածովային պահեստազորում և 1968-1969 թվականներին չորս ամսով գործուղվել է Հարավային Վիետնամ, որպես արագ մոտորանավակի ղեկավար-սպա։ Այս ծառայության համար նրան շնորհվել է Արծաթե աստղ մեդալ, Բրոնզե աստղ մեդալ և երեք հատ Պուրպուրային սիրտ մեդալ։ Ծառայությունից վերադառնալուց հետո Քերին միացավ Վիետնամի հակապատերազմական վետերանների միությանը, որտեղ նա ծառայեց որպես հրապարակախոս և քարոզում էր հակապատերազմական սկզբունքներ ուղղված Վիետնամական պատերազմին։ Նա մասնակցեց Ֆուլբրայթի լսումներին մինչև Սենատի միջազգային հարաբերությունների կոմիտեի անդամ դառնալը, և գտնում էր, ԱՄՆ-ը Վիետնամում պատերազմական հանցագործություններ է գործել։
Բոստոնի իրավաբանական քոլեջի կողմից գիտությունների դոկտորի կոչում ստանալուց հետո Քերին աշխատեց որպես տարածքային դատախազի օգնական։ Նա ծառայել է որպես Մասաչուսեթսի Լեյտենանտ-նահանգապետ Միքայել Դուկակիսի ժամանակ 1983-ից 1985 թվականներին։ Նա կարողացավ հաղթել սենատորի ընտրություններում և դարձավ սենատոր մյուս տարվա հունվարից։ Միջազգային հարաբերությունների կոմիտեում նա նշանակեց մի շարք լսումներ, որոնց հիմնական թեման էր Իրանի դեմ պատժամիջոցները։ Քերին վերընտրվեց ևս 4 անգամ՝ 1990, 1996, 2002 և 2008 թվականներին։ 2002 թվականին Քերին կողմ քվեարկեց Նախագահին լիազորություն տալու Սադամ Հուսեյնի ռեժիմը տապալելու համար, սակայն զգուշացրեց, որ նախքան պատերազմի մեջ մտնելը պետք է սպառել բոլոր դիվանագիտական ջանքերը։
2004 թվականի նախագահական ընտրությունների քարոզարշավի ժամանակ, Քերին քննադատեց Ջորջ Ու. Բուշ-ին Իրաքյան պատերազմի համար։ Նա և նրա փոխնախագահի թեկնածու սենատոր Ջոն Էդվարդսը պարտվեցին ընտրություններում։ Քերին դարձավ Միջազգային հարաբերությունների կոմիտեի նախագահ 2009 թվականին։ 2013 թվականին Քերին Բարաք Օբամայի կողմից ներկայացվեց որպես հաջորդ պետքարտուղար, ով փոխարինեց Հիլարի Քլինտոնին և հաստատվեց Սենատի կողմից 2013 թվականի հունվարի 29-ին։


== Ծանոթագրություններ ==
Նես Ցիոնա

Նես Ցիոնա (եբրայերեն՝ נס ציונה‎), քաղաք Իսրայելում։ Գտնվում է Կենտրոնական մարզում։ Այստեղ գտնվում է Իսրայելական կենսաբանական ուսումնասիրությունների համալսարանը։ Բնակչությունը՝ ▲50 200 մարդ (դեկտեմբերի 31, 2018)։


== Անվանում ==
Քաղաքի անվանումը թարկմանաբար նշանակում է «Սիոնի դրոշ» և քաղաքի տվյալները տրվում են ի պատիվ Երեմիայի գրքի ֆրազանների 4:6։ («Սիոնի մոտ մի դրոշ դրեք, այնուհետև փախչեք, չկանգնեք, կամ էլ Ես հյուսիսից կբերեմ վիշտ ու մեծ կործանումներ:»)


== Պատմություն ==
Քաղաքը հիմնադրվել է 1883 թվականին Օդեսայի տեղացինների շնորհիվ, քաղաքը իր առաջին կարգավիճակը ստացել է 1992 թվականին։


== Բնակչություն ==
Քաղաքի բնակչությունը 2011 թվականի վերջին տվյալներով կազմել է 419000 մարդ։ Որոնցից 99,6 %-ը համարվում են հրեաներ և այլ ոչ արաբական ազգությունների ներկայացուցիչներ։ Տարածքը կազմում է 16 կմ²։


== Պատկերասրահ ==

		
		
		


== Աղբյուրներ ==
Մունիցիպալիտետի պաշտոնական կայքէջը Archived 2021-01-03 at the Wayback Machine.
Ջոն Նևիլ

Ջոն Նևիլ (անգլ.՝ John Neville, մայիսի 2, 1925(1925-05-02), Լոնդոն, Միացյալ Թագավորություն - նոյեմբերի 19, 2011(2011-11-19), Տորոնտո, Կանադա), կինոյի և թատրոնի անգլիացի դերասան, ով Կանադա է տեղափոխվել 1972 թվականին։ Մեծ ճանաչում է ձեռք բերել Տերրի Գիլիամի Բարոն Մյունխհաուզենի ճանապարհորդությունը դեպի լուսին ֆիլմում կատարած դերով, (1988 թվական)։


== Կենսագրություն ==
Ջոն Նևիլը ծնվել է Լոնդոնում, 1925 թվականին։ Երկրորդ համաշխարհային պատերազմի ժամանակ ծառայել է Մեծ Բրիտանիայի արքայական ռազմածովային նավատորմում։ Պատերազմից հետո դերասանի վարպետություն է սովորել Դրամատիկական արվեստի արքայական ակադեմիայում։ 1947 թվականին առաջին անգամ խաղացել է «Ռիչարդ II» պիեսում, Լոնդոնի Նոր թատրոնում։ 1953 թվականին ընդունվելով Օլդ Վիկ թատրոն` Ջոն Նևիլն արագ դարձել է «շեքսպիրյան» դերասան` խաղալով Ռիչարդ II-ի, Ռոմեոյի և Համլետի դերերը, ինչպես նաև` Ռիչարդ Բյորտոնի հետ հերթափոխով խաղացել է Օթելլո և Յագո։ 1961 թվականին հեռացել է Լոնդոնից և միացել է Նոթինգհեմյան թատրոնին։
1972 թվականին ընտանիքի հետ մեկնել է Կանադա։ 1973-1978 թվականներին եղել է Էդմոնտոնի Ցիտադել թատրոնի գեղարվեստական ղեկավարը։ 1978-1983 թվականներին եղել է Գալիֆակսի Նեպտուն թատրոնի գեղարվեստական ղեկավարը։ 1985-1989 թվականներին եղել է Ստանֆորդի շեքսպիրյան թատերական փառատոնի գեղարվեստական ղեկավարը:


== Ֆիլմեր ==
Բարոն Մյունխհաուզենի ճանապարհորդությունը դեպի լուսին - Բարոն Մյունխհաուզեն, 1988
Ճանապարհորդություն դեպի Երկրի կենտրոն-դոկտոր Սեսիլ Չեմբերս, 1993
Փոքրիկի հանգստյան օրը-պարոն Էնդրյուս, 1994
Ճանապարհ դեպի Վելվիլ-Էնդիմիոն Հարթ-Ջոնս, 1994
Փոքրիկ կանայք-պարոն Լորենս, 1994
Գաղտնի նյութեր-լավ մանիկյուրով մարդը, 1995-1998
Ամենաթողություն միջնակարգ դպրոցում-Թադեուշ Քլարք, 1996
Սաբոտաժ-պրոֆեսոր Ֆոլեֆանտ, 1996
Հինգերորդ տարրը-գեներալ Ստիդարտ, 1997
Գաղտնի նյութեր։ Պայքար ապագայի համար-լավ մանիկյուրով մարդը, 1998
Քաղաքային լեգենդներ-Դեկան Ադամս, 1998
Հարվարդյան խնջույք-Դոկտոր Ռիզ, 2001
Սարդը-Տերենս-2002
Վարձու թիկնապահը-Լորդ Ռավստոն, 2005


== Ծանոթագրություններ ==
Երկաթաղբյուր

Երկաթաղբյուր, աղբյուր Հայաստանի Գեղարքունիքի մարզում, Պահաբլուր լեռնագագաթից հյուսիս-արևելք, Ծովասար գյուղից 1 կմ արմ։ Բարձրությունը ծ.մ. մոտ 2153 մ։


== Ծանոթագրություններ ==
Նիժնեյարկեևո

Նիժնեյարկեևո (ռուս.՝ Нижнеяркеево, բաշկիրերեն՝ Түбәнге Йәркәй), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 850 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (307601-307700)

Աստերոիդների ցանկ (307501-307600)  • Աստերոիդների ցանկ  • Աստերոիդների ցանկ (307701-307800)
 Աստերոիդների ցանկ (307501-307600)  • Աստերոիդների ցանկ  • Աստերոիդների ցանկ (307701-307800)
Արծկե (կղզյակ)

Անվան այլ կիրառումների համար տե՛ս՝ Արծկե (այլ կիրառումներ)Արծկե, կղզյակ Վանա լճում, նրա հյուսիս-արևմտյան կողմում, Արծկե քաղաքի դիմաց։ Այստեղ էր գտնվում սուրբ Ստեփանոսի վանքը։


== Ծանոթագրություններ ==
Հասանաղա

Հասանաղա, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մահվան ստվերում

«Մահվան ստվերում» (լատիշ․՝ «Nāves ēnā», ռուս.՝ «В тени смерти»), խորհրդային գեղարվեստական ֆիլմ, որը նկարահանել է ռեժիսոր Գունար Պիեսիսը Ռիգայի կինոստուդիայում։ Ռուդոլֆ Բլաումանիսի պատմվածքի էկրանավորումն է և ընդգրկված է Լատվիայի մշակութային կանոնում։


== Սյուժե ==
19-րդ դարի վերջ, ձկնորսական գյուղ Լատվիայում։ Պոկված սառցակտորի վրա մնացել է տասնչորս մարդ։ Նրանց փխրուն հանգրվանն ավելի ու ավելի է տանում դեպի ծով։ Միայն հինգ օր անց հորիզոնում երևում է էստոնական նավակը։
Սակայն բոլորի համար բավարար տեղ չկա։ Հոգնած ու չարացած ձկնորսները ստիպված են լինում վիճակ գցել, որպեսզի որոշեն, թե ով պետք է մնա մահացու վտանգի գերության մեջ։


== Դերերում ==


== Նկարահանող խումբ ==
Սցենարի հեղինակ՝ Գունար Պիեսիս և Յանիս Կալնինշ
Ռեժիսոր՝ Գունար Պիեսիս
Օպերատոր՝ Մարտինշ Կլեյնս
Նկարիչ՝ Հերբերտ Լիկումս
Կոմպոզիտոր՝ Մարգերս Զարինշ
Հնչյունային ռեժիսոր՝ Գլեբ Կորոտեև
Մոնտաժող՝ Էլզա Պրեյս


== Ծանոթագրություններ ==


== Արտաքին հղումներ ==
«Մահվան ստվերում»(անգլ.) ֆիլմը Internet Movie Database կայքում
Բենետուտի

Բենետուտի (իտալերեն՝ Benetutti), կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 2181 մարդ, բնակչության խտությունը կազմում է 23,07 մարդ/կմ²։ Զբաղեցնում է 94,53 կմ² մակերես տարածք։ Փոստային ինդեքսն է՝ 7010։ Հեռախոսային կոդը՝ 079։


== Արտաքին հղումներ ==
Sito ufficiale del comune di Benetutti
Sito su Benetutti
Benetutti.Net (Foto, filmati, musiche, suoni e chiacchiere tra gli abitanti) Archived 2008-02-12 at the Wayback Machine.
Benetutti su Comunas
Benetutti all'interno del Goceano Archived 2007-10-10 at the Wayback Machine.
Benetutti su Comuni-Italiani
Adobe Audition

Adobe Audition (նախկինում Cool Edit Pro), աուդիոխմբագրիչ, թողարկվել է Adobe ընկերության կողմից։  Հիմնականում աշխատում է բոլոր ձայնային ֆորմատներով։ Մտնում է Adobe Creative Suite-ի մեջ։


== Պատմություն ==
Syntrillium Software հիմնվել է 1990-ականների սկզբին։ Ստեղծվել է Ռոբերտ Էլիսոնի և Դավիթ Ջոնսոնի կողմից, որոնք նախկինում աշխատում էին Microsoft կազմակերպությունում։ Սկզբնական մշակվածությունը` Syntrillium Software, ինչպես Cool Edit, ծրագիրը տարածվել է ինչպես crippleware(Cool Edit-ի դեպքում միանգամից կարելի է եղել օգտագործել միայն երկու էֆեկտ, որոնք կարելի է ընտրել միացնելու ժամանակ)։ Ամբողջական տարբերակը եղել է օգտակար, հատկապես այն տարինների համար։ Հնարավոր էր աշխատել միանգամից մի քանի թրեքերի հետ։ Իսկ վերջում Adobe-ը գնեց Syntrillium Software-ից վերջին` Cool Edit Pro v2.1 տարբերակը 2003 թվականի մայիսին՝ 16,5 միլիոն դոլարով։ Շուտով այն վերանվանվել է Adobe Audition.

Audition CC արտադրվել է միայն 64x բիթային տարբերակով։


== Տես նաև ==
Adobe
Adobe Illustrator
Adobe Photoshop
Adobe Premiere Pro
Adobe After Effects
Adobe Photoshop Lightroom


== Արտաքին Հղումներ ==
Adobe Audition Պաշտոնական կայք
Adobe Audition CS6 դասագիրքը


== Ծանոթագրություններ ==
Յաակնա

Յաակնա (էստ․՝ Jaakna), գյուղ Էստոնիայի Լյաենեմաա նահանգի Ռիստի շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Run to You (երգ, Ուիթնի Հյուսթոն)

«Run to You», Ուիթնի Հյուսթոնի երգը։ «The Bodyguard: Original Soundtrack Album» սաունդթրեք ալբոմի հինգերորդ սինգլն է։ Հայտնի է դարձել «Թիկնապահը» ֆիլմից։ Երգը գրվել է Ջադ Ֆրիդմենի և Ալան Ռիչի կողմից և որպես սինգլ թողարկվել 1993 թվականի հունիսին «Arista Records» լեյբլում։
1993 թվականին երգն առաջադրվել է Օսկարի՝ «Ֆիլմից լավագույն երգ» անվանակարգում։


== Ստեղծում ==
1990-ականների սկզբին երաժշտական «Arista Records» լեյբլի ներկայացուցիչները «Թիկնապահը» ֆիլմի տարբեր տեսարանների երգերի փնտրտուքով դիմեցին երգերի հեղինակներին և հեղինակային իրավունքի կրողներին։ Երգը պիտի կատարեր Ուիթնի Հյուսթոնը։ Ջադ Ֆրիդմանը և Ալան Ռիչը նպատակադրվեցին գրել համապատասխան երգ ֆիլմի համար։ Ռիչը, ոգեշնչվելով իր ամուսնալուծության հետ կապված անձնական ապրումներից, գրեց տեքստը և ցույց տվեց Ֆրիդմանին։ Վերջինս գրեց երաժշտության մեծ մասը։ Հեղինակները ձայնագրեցին երգի հասարակ դեմոտարբերակը և այն ուղարկեցին մրցույթի։ Երգին հավանության տվեցին Հյուսթոնը, Քլայվ Դեվիսը, ինչպես նաև «Թիկնապահը» ֆիլմի ստեղծողները։


== Դիրք շքերթներում ==


== Ծանոթագրություններ ==
Գապկին (Կոնստանտինովսկի շրջան)

Գապկին (ռուս.՝ Гапкин), գյուղ (խուտոր) Ռուսաստանի Դաշնության Ռոստովի մարզի Կոնստանտինովսկի շրջանում։ Գապկինսկի գյուղական համայնքի վարչական կենտրոնն է։
Դոբրոպոլիե (քաղաք, Ուկրաինա)

Անվան այլ կիրառումների համար տե՛ս՝ ԴոբրոպոլիեԴոբրոպոլիե (ուկրաիներեն՝ Добропі́лля), քաղաք Ուկրաինայի Դոնեցկի մարզի Դոբրոպոլյեի քաղաքային խորհուրդում, մարզային նշանակության քաղաք։ Բնակավայրը նախկինում նաև անվանվել է Պարասկովեևկա։ Հիմնադրվել է 1840-ական թվականներին։
2012 թվականի տվյալներով Դոբրոպոլիե քաղաքում բնակվում էր 31 514 մարդ։ Բնակավայրը զբաղեցնում է 13,9 կմ² տարածք։ Բնակչության խտությունը կազմում էր 2564 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Միլան Յովանովիչ

Միլան Յովանովիչ (չեռնոգոր.՝ Милан Јовановић / Milan Jovanović, հուլիսի 21, 1983(1983-07-21), Չաչակ, Կրալևո, Սերբիայի Սոցիալիստական Հանրապետություն, ՀՍՖՀ), չեռնոգորացի ֆուտբոլիստ, պաշտպան։ Խաղացել է Չեռնոգորիայի ազգային հավաքականում։


== Կարիերա ==


=== Ակումբային ===
Միլա Յովանովիչն իր ֆուտբոլային կարիերան սկսել է իր հայրենի քաղաքի «Բորաց» ակումբում, որի կազմում անցկացրել է երկու մրցաշրջան և 26 խաղում խփել մեկ գոլ։ Հայրենիքում նա խաղացել է նաև Լուչանիի «Մլադոստ», «Ժելեզնիկ» և Նովի Բեոգրադի «Ռադնիչկի» ակումբներում։ 2004 թվականին տեղափոխվել է ռումինական «Վասլույ», որի կազմում անցկացրել է ընդամենը 9 հանդիպում և խփել 2 գոլ։ «Վասլույից» հետո Յովանովիչը տեղափոխվել է Կրայովայի «Ունիվերսիտատյա»:Սակայն նոր ակումբում քիչ է խաղացել և 2005 թվականին վերադարձել է հայրենիք, որտեղ մեկ մրցաշրջան անցկացրել է Նիշ քաղաքի «Ռադնիչկի» ակումբում, որը հանդես էր գալիս Առաջին լիգայում։ 200ի թվականին Յովանովիչը վերադարձել է Ռումինիա, որտեղ խաղացել է Ուրզիչենի «Ունիրյա» և Կլուժի «Ունիվերսիտատյա» ակումբենրում։ 2009 թվականի հունիսի 8-ին տեղափոխվել է Վիեննայի «Ռապիդ», որի կազմում հանդես է եկել մինչև 2010 թվականը։ 2010 թվականի օգոստոսի 5-ին Յովանովիչը եռամյա պայմանագիր է կնքել ռուսական «Սպարտակ-Նալչիկ» ակումբի հետ։ Նոր ակումբում նորամուտը նշել է օգոստոսի 14-ին՝ Սիբիրի դեմ հաղթական խաղում։ «Սպարտա Նալչիկում» իր առաջին գոլը խփել է օգոստոսի 28-ին «Ռուբինի» հետ տնային խաղում՝ 70 մետրից գրավելով Սերգեյ Ռիժիկովի դարպասը։ 2012 թվականի մայիսի 5-ին կողմերի փոխադարձ համաձայնությամբ հայտարարվել է խաղացողի հետ «Սպարտակի» ընթացիկ պայմանագրի վաղաժամկետ դադարեցման մասին։ 2012 թվականի հուլիսի 4-ին հայտարարվել է, որ ֆուտբոլիստը պահմանագիր է կնքել «Ցրվենա Զվեզդա» սերբական ակումբի հետ։


=== Ազգային հավաքականում ===
Չեռնոգորիայի ազգային հավաքականի կազմում նորամուտը նշել է 2007 թվականի մարտի 24-ին՝ Հունգարիայի դեմ ընկերական խաղում։

Ընդհանուր՝ 30 հանդիպում / 0 գոլ, 14 հաղթանակ, 6 ոչ-ոքի, 10 պարտություն
(

2012 թվականի մայիսի 26-ի դրությամբ)


== Ծանոթագրություններ ==


== Արտաքին հղումներ ==
Ֆուտբոլիստի էջը Sportbox.ru կայքում (2008 թվականից)
Վիճակագրությունը National Football Teams կայքում(անգլ.)Պրոֆիլը transfermarkt.com կայքում(անգլ.)
Իվան Պիցել

Իվան Պիցել (խորվ.՝ Ivan Picelj, հուլիսի 28, 1924(1924-07-28)[…], Okučani, Brod-Posavina County, Խորվաթիա - փետրվարի 22, 2011(2011-02-22)[…], Զագրեբ, Խորվաթիա), խորվաթ ժամանակակից նկարիչ, քանդակագործ և գրաֆիկ դիզայներ։
Պիցելը զարգացրել է խորվաթական գեղանկարչության մեջ երկրաչափական աբստրակցիայի հատուկ տարատեսակ՝ օգտագործելով հիմնական գույները և կրճատելով ձևերը երկրաչափական տարրերի։ 1957 թվականին նա ստեղծել է փայտից և մետաղից պատրաստված քանդակներ և հարթաքանդակներ։
Իվան Պիցելը եղել է EXAT 51 խմբի հիմնադիրներ անդամներից մեկը, որում 1950-1956 թվականներին ընկած ժամանակահատվածում ընդգրկվել են ճարտարապետներ Վենեսլավ Ռիխտերը, Բեռնարդո Բեռնարդին, Զդրավկո Բրեգովաչը, Բոժիդար Ռաշիցան և Վլադիմիր Զախարովիչը, ինչպես նաև նկարիչներ Վլադո Քրիստլը և Ալեքսանդր Սրնեցը։ Նա նաև եղել է Արդյունաբերական դիզայնի ստուդիայի՝ SIO (1956) անդամ։ Պիցելը «Նոր միտումներ» շարժման հիմնադիրներից է՝ Զագրեբում մասնակցելով New Trends-ի 1961-1967 թվականների ցուցադրությանը։ Նկարիչը նաև շատ ժամանակ է անցկացրել Փարիզում, որտեղ համագործակցել է Դենիզ Ռենեի պատկերասրահի հետ։ Բացի այդ, Պիցելը ինքն իրեն փորձել է գրաֆիկական ձևավորման (պաստառների և գրքերի) ոլորտում՝ սկսած 1960-ական թվականների կեսերից և հրապարակեց չորս գրաֆիկական քարտեզներ՝ «8 seriographies» (1957), «Ծրագրավորվող աշխատանք» (ֆր.՝ Oeuvre programmeé, 1966), Ցիկլոֆորիա ( ֆր.՝ Cyclophoria, 1971) և «Տարրական երկրաչափություն» (ֆր.՝ Géométrie élémentaire, 1973): 1955 թվականին նա կազմակերպել է արդյունաբերական դիզայնի առաջին ցուցահանդեսը Զագրեբում և օգնել է նախագծել Հարավսլավիայի տաղավարները ազգային և միջազգային ցուցահանդեսների համար։
Պիցելի աշխատանքները ցուցադրվել են բազմաթիվ անձնական (1952 թվականից ի վեր) և խմբակային ցուցահանդեսներում, ինչպիսիք են՝ Վենետիկի բիենալեն (1969 և 1972), «Ավանգարդ արվեստի դարը Կենտրոնական և Արևելյան Եվրոպայում» (Բոնն, 1994), «Կառուցողականություն և կինետիկ արվեստ» (Զագրեբ, 1995), «Իվան Պիցել՝ գրաֆիկական գեղարվեստական աշխատություն 1957-2003», Լյուբլյանայի գրաֆիկական արվեստի միջազգային կենտրոնի (MGLC) կենտրոնում (2003), «Պիցել»՝ Դենիզ Ռենեի պատկերասրահում (Ռիվ Գոշ, Փարիզ, 2008)։ Նրա գործերը այժմ Ռիեկեի ժամանականից արվեստի թանգարանի, Զագրեբի ժամանակակից արվեստի թանգարանի, Լոձի արվեստի թանգարանի, Լյուբլյանայի գրաֆիկական արվեստի միջազգային կենտրոնի, Նյու Յորքի ժամանակակից արվեստի թանգարանների հավաքածուների մաս են կազմում ։ Պիցելի ստեղծագործություններից շատերը նաև պատկանում են բազմաթիվ մասնավոր հավաքածուների, ինչպիսիք են՝ Ֆիլիպ Թրեյդի հավաքածուն (Խորվաթիա)։ 1994 թվականին նա արժանացել է Վլադիմիր Նազորի մրցանակին՝ նշանակալի նվաճումների համար։
Իվան Պիցելը ծնվել է խորվաթական Օկուչանի քաղաքում, իսկ մահացել է Զագրեբում։


== Ծանոթագրություններ ==


== Արտաքին հղումներ ==
Պաշտոնական կայք
Սերմենևո

Սերմենևո (ռուս.՝ Серменево, բաշկիրերեն՝ Сермән), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2010 թվականին գրանցված տվյալներով կազմում էր 2266 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1970-71 NBA մրցաշրջան

1970-71 NBA մրցաշրջան, դարձել է Բասկետբոլի ազգային ասոցիացիայի 25-րդ մրցաշրջանը։ Մրցաշրջանի չեմպիոնը դարձել է «Միլոուքի Բաքս» ակումբը։ Եզրափակչում՝ չորս խաղերի արդյունքում, «Բաքս»-ը հաղթել է «Բալտիմոր Բուլեթս»-ին։
1970 թվականի NBA դրաֆթի «Դետրոյթ Փիստոնս» ակումբի կողմից՝ առաջին համարի ներքո ընտրվել է կենտրոնական Բոբ Լենյեն։ Դրաֆի ժամանակ 2-րդ համարի ներքո ընտրվել է Ռուդի Տոմյանովիչը, 3-րդ համարի ներքո՝ Պիտ Մարավիչը, 4-րդ համարի ներքո՝ Դեյվ Քոուենսը, 8-րդ համարի ներքո՝ Ջեֆ Փեթրին իսկ 19-րդ համարի ներքո՝ Նեյթ Արչիբալդը։
Այս մրցաշրջանում NBA-ում առաջին անգամ հանդես են եկել միանգամից երեք նոր ակումբ՝ Կլիվլենդ Կավալիերս, Պորտլենդ Թրեյլ Բլեյզերս և Բուֆֆալո Բրեյվզ։ Առաջին անգամ ակումնբերի սկսեցին դասակարգվել ոչ միայն ըստ դիվիզիոնների, այլ նաև ըստ կոնֆերենցիաների։
Այս մրցաշրջանի ավարտին՝ 1971 թվականի մայիսի 1-ին Լյու Ալսինդորը ընդունել է իսլամը և իր անունը փոխել է Քարիմ Աբդուլ-Ջաբար, որը նշանակում է «ամենազորի ծառա»։


== Պարբերական առաջնություն ==


=== Ըստ դիվիզիոննների ===
Հ = Հաղթանակներ, Պ = Պարտություններ, Տ% = Հաղթած խաղերի տոկոս


=== Ըստ կոնֆերենցիաների ===


== Փլեյ Օֆֆ ==


== Ցուցանիշներով առաջնորդներ ==


== Մրցանակներ՝ ըստ մրցաշրջանի արդյունքներ ==
NBA ամենաթանկ խաղացող: Լյուիս Ալսինդոր, Միլոուքի Բաքս
Եզրափակչի ամենաթանկ խաղացող: Լյուիս Ալսինդոր, Միլոուքի Բաքս
NBA տարվա սկսնակ: Ջեֆ Փեթրի, Պորտլենդ Թրեյլ Բլեյզերս և Դեյվ Քոուենս, Բոստոն Սելտիքս
Տարվա մարզիչ: Դիկ Մոտա, Չիկագո Բուլս


== Մեկնաբանություններ ==


== Աղբյուրներ ==
1970-71 NBA Season Summary Archived 2012-10-16 at the Wayback Machine.
Ֆրանց Վրանիցկի

Ֆրանց Վրանիցկի (գերմ.՝ Franz Vranitzky, հոկտեմբերի 4, 1937(1937-10-04)[…], Վիեննա, Ավստրիայի դաշնային պետություն), ավստրիացի պետական և քաղաքական գործիչ։


== Վաղ գործունեություն ==
Մեծացել է աշխատավորի ընտանիքում։ Երիտասարդ տարիքում բասկետբոլ է խաղացել և Ավստրիայի հավաքականի խաղացող է եղել։
1976 թվականից աշխատել է բանկային կազմակերպություններում։ 1984-1986 թվականներին աշխատել է ֆինանսների նախարար Ֆրեդ Զինովացի կաբինետում
Ավստրիայի Սոցիալիստական կուսակցության առաջնորդի և Դաշնային կանցլերի պաշտոնից Զինովացու հրաժարականից հետո գլխավորել է սոցիալիստներն ու երկրի կառավարությունը։


== Ավստրիայի կանցլեր ==
Վրանիցկու առաջին կաբինետը ձևավորվել է, ինչպես արդեն տարիներ շարունակ, սոցիալիստներից և ավստրիական Ազատության կուսակցության ներկայացուցիչներից։ Սակայն 1986 թվականի սեպտեմբերին Ազատության կուսակցության նոր առաջնորդ է ընտրվել Յորգ Հայդերը, որը հայտնի է իր արմատական ազգայնական հայացքներով։ Հայդերի հետ համագործակցելու սկզբունքային մերժման պատճառով Վրանիցկին անմիջապես խզել է կոալիցիան։
Ընտրությունների արդյունքներով՝ Վրանիցկին ձևավորել է «մեծ կոալիցիայի» կաբինետը, որը բաղկացած է երկրի երկու խոշորագույն ուժերի՝ սոցիալիստների և ժողովրդների ներկայացուցիչներից։ «Մեծ կոալիցիան» պետք է ղեկավարեր երկիրը մինչև 2000 թվականը, և կրկին 2007 թվականից՝ արդեն այն բանից հետո, երբ նա հեռացվեց քաղաքական ասպարեզից։
1991 թվականին Վրանիցկին Սոցիալիստական կուսակցությունը Սոցիալ-դեմոկրատական անվանափոխելու նախաձեռնողներից մեկն էր։ 1995 թվականին Ավստրիան անդամակցեց ԵՄ-ին։ 1997 թվականի հունվարին Վրանիցկին հրաժարական տվեց։


== Հետագա գործունեություն ==
Հրաժարականից հետո Ֆրանց Վրանիցկին կատարում էր Ալբանիայում ԵԱՀԿ առաքելության ղեկավարի գործառույթները։


== Պարգևներ ==
«Դոստիկ» 1-ին աստիճանի շքանշան (Ղազախստան, 2004 թվականի սեպտեմբերի 7)
«Իտալիայի Հանրապետությանը մատուցած ծառայությունների համար» շքանշանի մեծ խաչ


== Ծանոթագրություններ ==
1530

1530 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1530 թվականն է, 
XVI դարի 30-րդ տարին։


== Դեպքեր ==


== Ծնունդներ ==


== Մահեր ==
Սեպտեմբերի 29 - Անդրեա դել Սարտո, իտալացի նկարիչ
Արթիգապատ

Արթիգապատ, ավան պատմական Փոքր Հայքում, Սեբաստիայի գավառի Արթիգապատ գավառակում, Արթիգապատ դաշտում, Սեբաստիայի և Թոքատի միջև։


== Ծանոթագրություններ ==
Ելիսեենկի (գյուղ, Դեմիդովսկի շրջան)

Անվան այլ կիրառումների համար տե՛ս՝ ԵլիսեենկիԵլիսեենկի (ռուս.՝ Елисеенки), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիմմուսելյա

Կիմմուսելյա (էստ․՝ Kõmmusselja), գյուղ Էստոնիայի Հիյումաա նահանգի Էմմաստե շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Միշկինսկի շրջան (այլ կիրառումներ)

Միշկինսկի շրջան, կարող է վերաբերել՝

Միշկինսկի շրջան - մունիցիպալ շրջան Ռուսաստանի Դաշնության Բաշկորտոստան հանրապետությունում
Միշկինսկի շրջան - մունիցիպալ շրջան Ռուսաստանի Դաշնության Կուրգանի մարզում
Միշկինսկի շրջան - մունիցիպալ շրջան Ռուսաստանի Դաշնության Յարոսլավլի մարզում
Հայ երգ (երգչախումբ)

«Հայ երգ», ամերիկահայ երաժշտական միություն, երգչախումբ։ Հիմադրել և ղեկավարել է Միհրան Թումաճանը 1925 թվականին Նյու Յորքում։ Երգչախումբը նպաստել է ազգապահպանմանն ամերիկահայ գաղթավայրում, հայ երգարվեստի զարգացմանն ու նրա փոխանցմանը երիտասարդ սերնդին։ 
Երգացանկում ընդգրկված են եղել Կոմիտասի, Մ. Եկմալյանի, Էդգար Մանասի, Բարսեղ Կանաչյանի, Վաղարշակ Սրվանձտյանի, Մ. Թումաճանի հայ հոգևոր և ժողովրդական երգերի մշակումերից և այլ գործեր։
Երգչախումբն ընդմիջումերով գործել է մինչև 1934 թվականը։
Ագրեսիա

Անվան այլ կիրառումների համար տե՛ս՝ Ագրեսիա (այլ կիրառումներ)
Ագրեսիա, ճնշող, բռնի, գիտակցական կամ ենթագիտակցական մոտիվացիա ունեցող այնպիսի գործողություններ, որոնց նպատակը ուրիշին վնաս պատճառելն է։ Ագրեսիան կամ ագրեսիվ գործողությունները պայմանավորված են անձի կամ խմբի ֆրուստրացվածությամբ, բայց կարող են լինել նաև ընդօրինակման արդյունք։ Ռազմական ուժի՝ ՄԱԿ-ի կանոնադրության տեսանկյունով հակաօրինական ցանկացած գոր­ծադրություն։ Երբեմն օգտագործվում է նաև նախահարձակում տերմինը։ Ագրեսիա հասկացության ընդհանուր ձևակերպումը տրվում է 19-4-ի դեկտեմբերի 14-ի ՄԱԿ-ի Գլխավոր վեհաժողովի բանաձևով։ Ըստ այդ բանաձևի առաջ֊ին հոդվածի․ «Ագրեսիա է պետության կողմից այլ պետութ­յան ինքնիշխանաթյան, տարածքային անձեռնմխելխության կամ քաղաքական անկա­խության դեմ ռազմական ուժի գործադ­րումը կամ Միավորված ազգերի կազմա­կերպության Կանոնադրությանն անհա­րիր որևէ այլ գործողություն»։ Ագրեսիա որակելու համար պարտադիր է առաջինը կամ նախաձեռնող լինելու հատկանիշը (որևէ պետության կողմից ռազմական ուժն առաջինը գործադրելը)։ Ագրեսիան համարվում է իոսղադուբյան և մարդկության անվտանգության դեմ ուղղված ծանրագույն հանցագործություն։
Ըստ իրականաց­ման եղանակի՝ ագրեսիան կարոդ է լինել․

ուղղակի
անուղղակի


== Ագրեսիվություն ==
Անձի ընդհանուր դիրքորոշում և հոգեվիճակ է, որոնց առկայության դեպքում անձն ունի ճնշող, բռնի գործողություններ կատարելու ձգտում։ Ագրեսիվություն դրսևորվում Է ինչպես միջանձնային փոխհարաբերություններում, այնպես էլ անշունչ առարկաների նկատմամբ։
Սխալ դաստիարակության և հոգեկան որոշ հիվանդությունների դեպքում ագրեսիվությունը խիստ ուժեղանում է։


== Տես նաև ==
Ագրեսիվ վարք


== Աղբյուրներ ==
Նալչաջյան Ա․ Ա․ (1984 թ.)։ Հոգեբանական բառարան (Լույս ed.)։ Երևան։ էջ 240
Միկրոքիմիական անալիզ

Միկրոքիմիական անալիզ, միկրովերլուծություն, փոքր քանակներով (0,01—0,001 գ) անօրգանական և օրգանական նյութերի բաղադրության լրիվ կամ մասնակի որոշման վերլուծական քիմիայի եղանակների համալիր։ Միկրոքիմիական անալիզի հիմքում ընկած են ամենազգայուն ու ընտրողական քիմիական ռեակցիաները։ Միկրոքիմիական անալիզին հատուկ են նյութերի փոքր ծախսը, կատարման կարճատևությունը և ինքնատիպությունը։ Պահանջում է ոչ բարդ, բայց հատուկ սարքավորումների ու գործիքների կիրառում։ Ապահովում է որոշման բավարար ճշտություն։ Կիրառվում է կիսահաղորդիչների արդյունաբերությունում, մետալուրգիայում, ռադիոքիմիայում, կենսաքիմիայում, տիեզերաքիմիայում, կլինիկական, դատաքննչական, միներալոգիական հետազոտություններում, ինչպես նաև բնական ու սինթետիկ նյութերի բաղադրությունը 4 որոշելու համար։ Օրգանական նյութերում որոշում են տարրերի ու ֆունկցիոնալ խմբերի պարունակությունը և միացության մոլեկուլային զանգվածը։ Երկրորդական միկրոքիմիական անալիզի ամենատարածված գործադրաձևերն են՝ կաթիլային վերլուծությունը, նրբաշերտ և բաժանող քրոմատոգրաֆիան, միկրոսպեկտրոսկոպիան և այլն։ Քիմիական ռեակցիան իրականացնում են ֆիլտրի կամ քրոմատոգրաֆիական թղթի, սորբենտային նրբաշերտի, ճենապակե թիթեղի, առարկայական ապակու վրա կամ մազական փորձանոթում։ Քանակական միկրոքիմիական անալիզի եղանակներն են՝ տիտրաչափությունը, զանգվածաչափությունը և լուսաչափությունը։ Ավելի հաճախ կիրառվում է դրանցից առաջինը, հատկապես տիտրման ավարտի որոշման էլեկտրաքիմիական եղանակների կիրառումով (կանոնաչափություն են), իսկ օրգանական միկրոքիմիական անալիզում զանգվածաչափությունը և գազային քրոմատոգրաֆիան։ Օգտագործում են 10~6 գ զգայնության միկրոկշեռքներ և 10~3 էլ զգայնության միկրոբյուրետներ։ Բարդ նմուշների դեպքում միկրոքիմիական անալիզ համատեղում են միկրովերլուծության ֆիզիկական եղանակների հետ։ Միկրոքիմիական անալիզի ժամանակակից զարգացումն ընթանում է ֆիզիկաքիմիական եղանակների առավել օգտագործման ճանապարհով։
Դավիթ Տեր-Ավանեսյան

Դավիթ Վարդանի Տեր-Ավանեսյան (դեկտեմբերի 27, 1909(1909-12-27), Աշխաբադ, Անդրկասպյան մարզ, Թուրքեստան, Ռուսական կայսրություն - մայիսի 21, 1979(1979-05-21), Լենինգրադ)։ Խորհրդային բուսաբույծ։ Կենսաբանական գիտությունների դոկտոր (1951 թվական), պրոֆեսոր (1953 թվական)։ 
Ավարտել է Ադրբեջանի գյուղատնտեսության ինստիտուտը (1933)։ 1933-1936 թվականներին աշխատել է Հայկական բամբակագործության գիտահետազոտական կայանում (այժմ՝ Երկրագործության ԳՀԻ)։ 1940-1955 թվականներին, 1959-1965 թվականներին և 1966-1970 թվականներին՝ Բուսաբուծության համամիութենական ինստիտուտում՝ ավագ գիտական աշխատող, բաժնի վարիչ, գիտության գծով տնօրենի տեղակալ և տնօրենի պաշտոնակատար։ 1956-1959 թվականներին աշխատել է Հնդկաստանում, ԽՍՀՄ դեսպանության գյուղատնտեսության հարցերի գծով խորհրդատու։ Այդ ընթացքում հավաքել է ավելի քան 5000 կուլտուրական բույսերի նմուշներ, որն զգալիորեն հարստացրեց Բուսաբուծության համամիութենական ինստիտուտի համաշխարհային հավաքածուն։ 1965-1966 թվականներին Տեր-Ավանեսյանը եղել ԷՄԱԿ-ի աշխատանքի միջազգային կազմակերպման կոմիտեի գյուղատնտեսության դեպարտամենտի տնօրեն։ Այդ ընթացքում Արևելյան Ասիայի մի շարք երկրներում ուսումնասիրել է բուսական աշխարհը և սոցիալտնտեսական պրոբլեմները։ 1970-1979 թվականներին զբաղեցրել է ԽՍՀՄ ԳԱ Լենինգրադի (այժմ` Սանկտ-Պետերբուրգ) գրադարանի տնօրենի պաշտոնը։ 1961-1979 թվականներին եղել է Խորհրդա-հնդկական ընկերության մշակութային կապի Լենինգրադի բաժանմունքի նախագահ, համամիութենական մշակութային կապի փոխնախագահ։ 
Գիտական աշխատանքները վերաբերում են բամբակենու սելեկցիային, ժառանգականության, փոփոխականության հարցերին։ Պարգևատրվել է Աշխատանքային կարմիր դրոշի շքանշանով։
Պոչուկային գեղձ

Պոչուկային գեղձ, թռչունների մեծ մասի խոշոր, սովորաբար երկբիլ մաշկային գեղձ։ Տեղադրված է պոչի հիմքում՝ մեջքային կողմից։
Ուժեղ զարգացած է ջրային թռչունների, հատկապես թիոտանիների, խողովակաքթայինների և ջրարծիվի մոտ։ Գեղձի ճարպային արտադրուկը թռչունը կտուցով տարածում է փետուրների վրա, և դրանք պահպանում են իրենց դասավորությունն ու չեն թրջվում։ Որոշ թռչունների, օրինակ՝ մուսկուսային բադերի, թխսող փայտփորների և ձագերի պոչուկային գեղձի արտադրուկն ունի խիստ տհաճ հոտ, որը նրանց պաշտպանում է գիշատիչների հարձակումից։
Թռչունների առանձին տեսակների, օրինակ՝ հավերի, բադերի փետուրներին քսված արտադրուկը պարունակում է պրովիտամին D՝ էրգոստերին, որը թռչունը կլանում է փետուրները կտուցով շտկելիս։
Աշոտ Օսիպով

Աշոտ Ավանեսի Օսիպով (1916, Կուսապատ, Ջևանշիրի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - 1979), հայ մանկավարժ, Երկրորդ համաշխարհային պատերազմի Խորհրդա-գերմանական ճակատի («Հայրենական մեծ պատերազմ», 1941-1945) մասնակից։


== Կենսագրություն ==
Աշոտ Օսիպովը ծնվել է 1916 թվականին, Լեռնային Ղարաբաղի Մարտակերտի շրջանի Կուսապատ գյուղում, ուսուցչի ընտանիքում։ Ութ տարեկանում կորցրել է հորը և ընտանիքին օգնելու համար յոթերորդ դասարանն ավարտելուց հետո կիսատ թողնելով ուսումը, անցել է աշխատանքի հայրենի գյուղի տարրական դպրոցում։ Հետագա երկու տարիներին էքստեռն քննություններ է հանձնել և ստացել միջնակարգ կրթություն։ 1936 թվականին Օսիպովն ընդունվել է Երևանի պետական համալսարանը, որն ավարտել է պատերազմի նախօրյակին։ Ուսանողական տարիներին ուսմանը զուգահեռ Երևանի տարբեր դպրոցներում դասավանդել է աշխարհագրություն և պատմություն։
Երկրորդ համաշխարհային պատերազմի Խորհրդա-գերմանական ճակատի («Հայրենական մեծ պատերազմ», 1941-1945) առաջին օրերին Օսիպյանը զորակոչվել է կարմիր բանակի շարքերը և զինվորական դասընթացներն ավարտելուց հետո, լեյտենանտի կոչումով մասնակցել պատերազմին։ Անցել է մարտական երկար ուղի՝ Կովկասյան լեռներից մինչև Ավստրիա։ Նրա գլխավորած ստորաբաժանումները մասնակցել են Հյուսիսային Կովկասի, Ուկրաինայի, Մոլդավիայի ազատագրման թեժ մարտերին, գրոհել են թշնամու պաշտպանական դիրքերը Բուլղարիայում, Ռումինիայում, Հունգարիայում։ Առանձնապես աչքի է ընկել Հունգարիայում, Բալատոն լճի, Սեկիրեխերվարի ամրացված դիրքերի գրավման համար մղված մարտերում։ Արիության համար պարգևատրվել է Կարմիր դրոշի, Հայրենական պատերազմի 2-րդ աստիճանի շքանշաններով, «Արիության համար», «Մարտական ծառայությունների համար» և մի շարք այլ մեդալներով։
Պատերազմի ավարտից հետո Օսիպովը վերադարձել է Հայաստան և աշխատանքի անցել Պետական անվտանգության օրգաններում՝ սկզբից կենտրոնական ապարատում, այնուհետև շուրջ 25 տարի անընդմեջ գլխավորել է ՊԱԿ Հոկտեմբերյանի շրջանի բաժինը։ 
Պարգևատրվել է պատվավոր չեկիստի և այլ կրծքանշաններով։ 
Օսիպյանը մասնակցել է շրջանի կուսակցական, հասարակական աշխատանքներին, բազմիցս ընտրվել է ժողովրդական պատգամավորների շրջանային խորհրդի պատգամավոր, ՀԿԿ Հոհտեմբերյանի շրջանային կոմիտեի բյուրոյի անդամ։
Գնդապետ Օսիպովը 1979 թվականին հանկարծամահ է եղել մարտական պոստում, պաշտոնական պարտականությունները կատարելիս։


== Պարգևներ ==
Կարմիր դրոշի շքանշան
Հայրենական պատերազմի 2-րդ աստիճանի շքանշան
«Արիության համար» մեդալ
«Մարտական ծառայությունների համար» մեդալ
Պատվավոր չեկիստի կրծքանշան


== Ծանոթագրություններ ==
Ռոր (Ստորին Հռենոսի գավառ)

Ռոր (ֆր.՝ Rohr), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 284 մարդ, բնակչության խտությունը` 85.03 մարդ/կմ²։ Բնակավայրը զբաղեցնում է 3.34 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 20 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 184 աշխատունակ (15-64 տարեկան)  բնակիչ, որոնցից ակտիվ էին 142-ը, իսկ ոչ ակտիվները` 42։ Ակտիվության ցուցանիշը կազմում է 77,2 %։ 142 աշխատունակ մարդկանցից աշխատել է 137 անձ (79 տղամարդ և 58 կին)։ Գործազուրկ են եղել 5 անձ (3 տղամարդ և 2 կին)։ 42 անաշխատունակներից 21-ը եղել են աշակերտներ կամ ուսանողներ, 8-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մաթհավ ժամանակակից արվեստի թանգարան

Մաթհավ. Ժամանակակից արվեստի արաբական թանգարան (արաբ․՝ متحف : المتحف العربي للفن الحديث‎‎), ժամանակակից իսլամանական արվեստը ներկայացնող թանգարան Դոհայում։ Հիմնադրվել է 2010 թվականին։ Այն համարվում է երկրի ամենագլխավոր մշակութային կենտրոններից մեկը։ Թանգարանի մակերեսը մոտավորապես 500 քմ է։ Այն տեղակայված է նախկին դպրոցի շենքում, որը կառուցված է Դոհայի Կրթական քաղաքում։


== Պատմություն ==
Մաթհաֆ թանգարանի ճարտարապետը ֆրանսիացի Ժան-Ֆրանկոիս Բոդինը։ Առաջին հավաքածուն հավաքել է Շեյխ Հասսան բին Մոհամմեդ ալ Թանիի կողմից։ Քաթարի թանգարանների ղեկավարող մարմինը հանրային կարգավիճակ է տրամադրել Շեյխ Ալ-Մայասսա Ալ Թանիի կողմից ղեկավարվող հաստատությանը։


== Հավաքածու ==
Թանգարանն ունի ավելի քան 9000 արվեստի գործ, որտեղ կան արաբական արվեստի եզակի նմուշներ` սկսած 1840 թվականից մինչև մեր օրերը։ Հավաքածուները նվիրաբերվել են Շեյխ Հասսան բին Մոհամադ Ալի Ան Թանիի կողմից Քաթար հիմնադրամին։ Այն համարվում է արաբական նկարչության և քանդակների աշխարհի ամենաընդարձակ հավաքածուներից մեկը։ Քաթարի թանգարանների ղեկավարող մարմնի նախագահ Շեյխ Ալ-Մայասսա Ալ Թանին թանգարանի բացմանը 2010 թվականին ասել է. «... մենք Քաթարը դարձնում ենք արաբական ժամանակակից դարաշրջանի դերասաններին դիտելու, բացահայտելու և քննարկելու վայր»։


== Ցուցադրություն ==
Մաթհաֆ թանգարանը բացվել է 2010 թվականին` Սաջիլ (Sajjil) ցուցադրությամբ, որը նշանակում է «ձայնագրման գործընթաց»։ Ցուցադրությունը ներկայացնում է վերջին 100 տարվա արաբական արվեստի ամփոփումը։ Մշտական ցուցադրությունը ներառում է յոթ պատկերասրահներ առաջին հարկում. հինգ պատկերասրահներ նվիրված են ժամանակավոր ցուցադրությանը։ Թանգարանը զուգահեռաբար անց էր կացնում Interventions ցուցադրությունը, որի մեջ ներառված էին արաբ հինգ առաջատար նկարիչների` Դի Ազզավի, Ֆառիդ Բելկահի, Ահմեդ Նավարի, Իբրահիմ էլ-Սալահի և Հասսան Շարիֆի աշխատանքները, ինչպես նաև` ներկայացված էր Told/Untold/Retold ցուցահանդեսը (23 արաբ ժամանակակից նկարիչների նոր աշխատանքները)։
Թանգարանի մյուս մեծ ցուցադրությունը` Cai Guo-Qiang: Saraab, տևել է 2011 թվականի դեկտեմբերի 5-ից մինչև 2012 թվականի մայիսի 26-ը։ Cai Guo-Qiang: Saraab-ը ներկայացրել է ավելի քան 50 աշխատանք, այդ թվում` չինացի հայտնի նկարիչ Ցայ Գոցյանի 17 նոր աշխատանքները։ Այս ցուցադրությունը վերակերպավորում է Պարսից ծոցի ու Չինաստանի պատմական հարաբերությունները։ 
Մեկ այլ ցուցադրություն կրում է «Թեյ Նեֆերտիտիի հետ» խորագիրը, բացվել է 2012 թվականի նոյեմբերին, տևել է մինչև 2013 թվականի մարտ։ Այս ցուցահանդեսը ներկայացրել է հնագույն ցուցանմուշներից մինչև ժամանակակից գործեր, միավորել է 26 ժամանակակակից արվեստագետների և խմբերի։


== Հետազոտական նախաձեռնություններ ==
Թանգարանը Քաթարի հիմնադրամի հետ մեկտեղ լույս է ընծայել արաբ արվեստագետների կենսագրությունները պարունակող առցանց հանրագիտարան։


== Պատկերասրահ ==

		
		
		


== Ծանոթագրություններ ==
Երևանի զբոսայգիների ցանկ

Ստորև ներկայացված են Երևան քաղաքի այգիները.


== Երևանի զբոսայգիները՝ ըստ վարչական շրջանների ==


=== Կենտրոն վարչական շրջան ===


=== Արաբկիր վարչական շրջան ===


=== Շենգավիթ վարչական շրջան ===


=== Աջափնյակ վարչական շրջան ===


=== Նոր Նորք վարչական շրջան ===


=== Քանաքեռ-Զեյթուն վարչական շրջան ===


=== Ավան վարչական շրջան ===


=== Էրեբունի վարչական շրջան ===


=== Դավթաշեն վարչական շրջան ===


=== Մալաթիա-Սեբաստիա վարչական շրջան ===


== Ծանոթագրություններ ==
Զորավորի ձոր

Զորավորի ձոր, ձոր Տավուշի մարզում, Արծվաբերդ գյուղի մոտ, նրանից 3 կմ արևմուտք։ Այստեղ է գտնվում սուրբ Զորավոր փոքրիկ եկեղեցին։


== Ծանոթագրություններ ==
Ալեքսանդրովկա (գյուղ, Սովետսկի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ռուս.՝ Александровка), գյուղ Ռուսաստանի Սարատովի մարզի Սովետսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վասիլևշչինա (այլ կիրառումներ)

Վասիլևշչինա, կարող է վերաբերել՝

Վասիլևշչինա - գյուղ, Ուկրաինայի Սումիի մարզի Բելոպոլիեի շրջանում
Վասիլևշչինա - գյուղ, Ուկրաինայի Սումիի մարզի Սումիի շրջանում
Դելի (այլ կիրառումներ)

Դելի, կարող է վերաբերել՝

Դելի - Հնդկաստանի մեծությամբ երկրորդ քաղաքը
Դելի - Դելի միութենական տերիտորիա, վարչաքաղաքական միավոր Հնդկաստանի հյուսիս-արևմուտքում, Ջամնա գետի ավազանի միջին մասում
Նեկտարին

Նեկտարին, դեղձի տարատեսակ, որի պտուղներն առանձնանում են կճեպի հարթությամբ, ինչպես սալորինը։ Սա բողբոջային մուտացիայի դասական օրինակ է։ Նրանք հայտնվել են, երբ դեղձենիների մոտ տեղի է ունեցել ինքնափոշոտում։ Դեղձենիների վրա երբեմն հայտնվում են նեկտարիններ և հակառակը, նեկտարինենու վրա` դեղձեր։
Անգլիական աղբյուրներում «նեկտարին» բառը հայտնի է 1616 թվականից։ Ֆրանսերենում նույնպես անվանում են «նեկտարին» (Nectarine): 20-րդ դարի վերջին նեկտարինները շատ հայտնի դարձան։
Պտուղներն ուտում են թարմ վիճակում. օգտագործում են աղանդերների, ջեմերի, կոմպոտների պատրաստման ժամանակ։ Թարմ վիճակում երկար չեն պահպանվում։ Հարուստ են А և С վիտամիններով։
Նեկտարինի հայրենիքը միջերկրածովյան երկրներն են` Հարավսլավիան, Իտալիան, Կիպրոսը, Հունաստանը, Թունիսը։
Նեկտարինը ավելի կայուն է հիվանդությունների ու թունավորումների հանդեպ, քան սովորական դեղձը։ Առանձնացվել են ցրտադիմացկուն տեսակներ, որոնք կարելի է աճեցնել Հյուսիսային Կովկասում և նույնիսկ Վոլգոգրադի շրջանում։


== Ծանոթագրություններ ==


== Արտաքին հղումներ ==
Ботанический словарь (Анненков)/Persica laevis/ДО|Persica laevis
Հայ իրավաբանական միություն

Հայ իրավաբանական միություն (անգլ.՝ Armenian Bar Association), իրավաբանների պրոֆեսիոնալ կազմակերպություն, ստեղծվել է Լոս Անջելեսում (ԱՄՆ) 1989 թվականի սեպտեմբերին։ Ներկայացնում է հայ ազգային շահերն ու ԱՄՆ-ի հայ համայնքի իրավաբանական պահանջմունքները։ Միությունն անց է կացնում ամենամյա ժողովներ, իրավաբանական սեմինարներ ու գիտաժողովներ, հրատարակում է լրատվական բյուլետեն։ Հայ իրավաբանական միության շրջանակներում գործում է «Հայկական իրավունքների պահապան» ("Armenian Right՝s Watch") կազմակերպությունը։ Նրա նպատակներն են՝ պաշտպանել հայոց պատմության փաստերը, այդ թվում՝ ցեղասպանության և Ղարաբաղի խնդիրները, հայերի ազգային և համայնքային շահերը, նրա համար կազմակերպել քաղաքացիական իրավունքների և պարտականությունների ուսուցում, պայքարել հայերի նկատմամբ ազգային խտրականության դեմ, պաշտպանել նրանց ազգային նպատակները, իրավաբանական խորհրդատվություններ կազմակերպել այն անձանց համար, ովքեր շահագրգռված են Հայաստանում համատեղ ձեռնարկություններ ստեղծելու գործում։
Հայ իրավաբանական միությունը նյութեր է պատրաստում թերթերի, հասարակական կազմակերպությունների և քաղաքական գործիչների համար։ Դրանցից մեկն էլ ԱՄՆ-ի սենատին ուղղված դիմումն էր, որը հորդորում էր ընդունել սենատի N 212 բանաձևը՝ 1990 թվականի ապրիլի 24-ը ճանաչելու հայերի ցեղասպանության 75-ամյակի օր։
Դեյվիդ Լևիտան

Դևիդ Լևիտան (անգլ.՝ David Levithan), սեպտեմբերի 7, 1972(1972-09-07), Short Hills, Millburn, Էսեքս շրջան, Նյու Ջերսի, ԱՄՆ, ամերիկացի գրող՝ հայտնի դեռահասների մասին գրականությամբ, որոնցից որոշները (երեքը) էկրանավորվել են։


== Կենսագրություն ==
Լևիտանը ապրում է Նյու Ջերսիում
 և գործում է ոչ միայն որպես գրող, այլև խմբագիր։ 


== Գրքեր ==
Ռուսերեն լեզվով մատչելի է Լևիտանի «Ամեն նոր օր» (2012) վեպը, որը պատմում է դեռահասի մասին, ով չունի իր սեփական մարմինը և ամեն օր արթնանում է նորով։ Ի սկզբանե, վեպը եռագրության մի մաս է
:
Երկրորդ գիրքը, որը հասանելի է ռուսերեն լեզվով
«Սիրահարի բառարանը» է (2011 թվական)։ Այն գրվել է, սովորության համաձայն, մեծահասակների համար։
Արևմուտքում հայտնի է նաև Լևիտանի «Տղան հանդիպում է տղային» (2003) վեպը՝ նվիրված երիտասարդների հոմոսեքսուալ թեմաներին։
Բացի այդ, Դեյվիդ Լևիտանը մի շարք այլ գործերի հեղինակ է, այդ թվում՝ «Անտեսանելին» Անդրեա Կրեմերի հետ և «Ուիլ Գրեյսոն»-ը՝ Ջոն Գրինի հետ (երկուսն էլ առկա են նաև ռուսերեն)
:


== Բիբլիոգրաֆիա ռուսերեն լեզվով ==
Каждый новый день. [пер. с англ. О. Гайдуковой]. - Москва: Азбука-Аттикус, Азбука, 2014. - 320 с. ISBN 978-5-389-09289-1
Словарь любовника [пер. с англ. В. Правосудова]. - Москва: Азбука, Азбука-Аттикус, 2013. - 464 с. ISBN 978-5-389-05474-5
Дэвид Левитан, Рейчел Кон. Как влюбиться в незнакомца.  [пер. с англ. О. Лозовской]. - Москва: АСТ, 2015. - 224 с. ISBN 978-5-17-090846-2
Дэвид Левитан, Джон Грин. Уилл Грейсон, Уилл Грейсон. [пер. с англ. Ю. Фёдоровой]. - Москва: АСТ, 2016. - 320с. ISBN 978-5-17-096666-0
Дэвид Левитан, Андреа Кремер. Невидимый.[пер. с англ. А. Шульгат]. - Москва: АСТ; 2016. - 384 с. ISBN 978-5-17-092895-8


== Ծանոթագրություններ ==


== Հղումներ ==
В каталогах Библиотеки Конгресса
Պռանգլի

Պռանգլի (էստ․՝ Prangli), գյուղ Էստոնիայի Պիլվամաա նահանգի Կիլլեստե շրջանում։
2011 թվականի տվյալներով գյուղում բնակվում էր 108 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(5211) Ստիվենսոն

(5211) Ստիվենսոն (անգլ.՝ Stevenson), աստերոիդ աստերոիդների հիմնական գոտում։ Հայտնաբերվել է 1989 թվականի հուլիսի 8-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,293722 ա. մ., առավելագույնը մոտենում է 1,7316 ա. մ. հեռավորության վրա և հեռանում 2,8559 ա. մ.։ Արեգակի շուրջ մեկ ամբողջական պտույտ է կատարում 1268,85 երկրային օրվա ընթացքում, իր ուղեծրով շարժվելով միջինում 0,283722 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 26,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5211) Ստիվենսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոմարովկա (գյուղ, Պոչինկովսկի շրջան)

Անվան այլ կիրառումների համար տե՛ս՝ ԿոմարովկաԿոմարովկա (ռուս.՝ Комаровка), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 33 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վահան Արսենյան

Վահան Սամվելի Արսենյան  ծնվել է օգոստոսի 26, 1963, Քաղաք Էջմիածնում (այժմ՝ ՀՀ Արմավիրի մարզում ՀՀ բանակի գնդապետ (2001)։
1982-1984 թվականներին ծառայել է ԽՍՀՄ ԶՈՒ-ում։ Ավարտել է Մոսկվայի ավտոճանապարհային ինստիտուտը (1989)։ 1985-1992 թվականներին աշխատել է ՀՀ ՆԳ մարմիններում, 1992-1993 թվականներին՝ Էջմիածնի կամավորական ջոկատի ազատամարտիկ. 1993-1994 թվականներին՝ «Հատուկ գնդի» դասակի, վաշգումարտակի հրամանատար, 1994-1998 թվականներին՝ զորամասի հրամանատարի տեղակալ, 1998-1992 թվականներին՝ շտաբի պետ, 1999 թվականից՝ հրամանատար։
Լապեն

Լապեն (ֆր.՝ Lapenne), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Միրպուա կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09153։


== Բնակչություն ==
Համայնքի բնակչությունը 2008 թվականին կազմում էր 116 մարդ։


== Տնտեսություն ==
2007 թվականի տվյալներով 73 աշխատունակ տարիքի մարդկանցից (15-64 տարեկան) 46-ը տնտեսապես ակտիվ էին, 27-ը անգործունակ (ակտիվության ցուցանիշը 63,0 %, 1999 թվականին եղել է՝ 63,0 %)։ 46 աշխատունակ բնակիչներից 39-ը աշխատում էին (24 տղամարդ և 15 կին), անաշխատանք էին 7-ը (2 տղամարդ և 5 կին)։ 27 անգործունակ մարդկանցից 4-ը աշակերտներ կամ ուսանողներ են, 16-ը թոշակառու, 7-ը անաշխատունակ էին այլ պատճառներով։


== Տեսարժան վայրեր ==
Սուրբ Հովհաննես Մկրտրիչ եկեղեցի (XII—XV դարեր)


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լապեն» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-3 
«Լապեն» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-25
Սիմեոն (Երնջակի եպիսկոպոս)

Անվան այլ կիրառումների համար տե՛ս՝ Սիմեոն (այլ կիրառումներ)Սիմեոն (17-18-րդ դարեր), Երնջակ գավառի եպիսկոպոս 1704 թվականին։
Սիմեոն եպիսկոպոսի մահվան կապակցությամբ Նաղաշ Հովնաթանը գրել է 24 տնից կազմված «Ողբերգութիւն վասն մահուան Սիմէոնի աստուածաբան վարդապետին, առաջնորդին Երնջակայ սուրբ Կարապետո վանից՝ ի Նաղաշ Յովնաթան է շարադրեալ» երկը։ Ըստ բանաստեղծի հաղորդած տվյալների այս քաջարի ու հմուտ վարդապետը ուսանել է Հռոմում և իր ժամանակին մեծ համբավ է ունեցել։


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։
Վարի գեղ (Բաբերդի գավառ)

Վարի գեղ, ավերակ գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Բաբերդ քաղաքից 15 կմ հարավ-արևելք։
Ավերակ գյուղի մոտ կար ուխտատեղի, որտեղ մեծ տոնախմբություն էր լինում Աստվածածնի տոնի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պիետրալունգա

Պիետրալունգա (իտալերեն՝ Pietralunga), կոմունա Իտալիայում, գտնվում է Ումբրիա մարզի Պերուջա գավառում։
Բնակչությունը կազմում է 2339 մարդ։ Խտությունը՝ 17 մարդ/կմ²։ Տարածքը՝ 140 կմ²։ Էլեկտրոնային փոստ՝ 6026։ Հեռախոսային կոդ՝ 075։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Կիպրոսի ֆուտբոլի ազգային հավաքական

Կիպրոսի ֆուտբոլի ազգային հավաքական (անգլ.՝ Cyprus national football team, հուն.՝ Κύπρος εθνική ομάδα ποδοσφαίρου), ներկայացնում է Կիպրոսը ընկերական խաղերում և այլ պաշտոնական հանդիպումներում։ Վերահսկվում է Կիպրոսի ֆեդերացիայի կողմից։ Կիպրոսը իր առաջին հանդիպումը անցկացրել է ընկերական՝ Իսրայելի դեմ։ 1949 թ Իսրայել-Կիպրոս հակամարտությունում, որը տեղի էր ունենում Իսրայելի խաշորագույն քաղաքներից Թել Ավիվում, կիպրոսցիները խաղը տանուլ տվեցին՝ պարտվելով 3-1 հաշվով։ Դրանից յոթ օր առաջ Կիպրոսը մրցել էր Իսրայելի դեմ, ուղղակի այս անգամ ոչ պաշտոնական կերպով։


== Ծանոթագրություններ ==


== Արտաքին հղումներ ==
ՈՒԵՖԱ-ի կայքէջում